EkBass/fiwiki-20250220-pages-articles huggingface dataset:
Mimmi Haapasalo

Vilhelmiina (Mimmi) Haapasalo (o.s. Jokinen, 16. marraskuuta 1881 Kuorevesi – 16. toukokuuta 1970 Joensuu) oli suomalainen poliitikko, joka toimi SDP:n kansanedustajana vuosina 1914–1917. == Elämä == === Lapsuus ja nuoruus === Kuoreveden Joensuun kylässä syntyneen Mimmi Haapasalon vanhemmat olivat August Vanhatalo (s. 1845) ja Hilda Maria Uusitalo (1856-1935). Hänen isänsä oli entinen korvenraivaaja, joka viljeli puolisonsa perintötaloa. Kansakoulun jälkeen Haapasalo työskenteli kaksi vuotta lastenhoitajana, kunnes aloitti vuoden kestäneet opinnot Limingan meijerikoulussa. Valmistuttuaan vuonna 1900 Haapasalo työskenteli meijerinhoitajana Lappväärtissä, Limingassa ja Liperin Taipaleessa. === Politiikkaan === Liperissä Haapasalo liittyi Viinijärven työväenyhdistykseen, jonka riennoissa hän tapasi tulevan aviomiehensä. Vuonna 1909 pariskunta muutti Joensuuseen puolison saatua paikan työväentalon vahtimestarina. Haapasalo ryhtyi päätoimiseksi järjestötyöntekijäksi hoitaen eri tehtäviä Joensuun työväenyhdistyksessä, SDP:n kunnallis- ja piiritoimikunnissa sekä Ihanneliitossa. Hän oli työväenyhdistyksen naisosaston keskeinen vaikuttaja ja osallistui myös Suomen Sosialidemokraattisen Naisliiton valtakunnalliseen toimintaan. Lisäksi Haapasalo oli perustamassa Osuusliike Oma-Apua ja kuului Joensuun työväen teatterin johtokuntaan. Haapasalosta tuli kansanedustaja elokuun 1913 vaaleissa, jolloin valittu eduskunta kokoontui vasta talvella. Ehdokaslistalla ja eduskunnan matrikkelissa hänen tittelikseen ilmoitettiin "vahtimestarin vaimo" tai "rouva". Kun eduskuntaa ei ensimmäisen maailmansodan alettua enää kutsuttu koolle ryhtyi Haapasalo syksyllä 1914 Oma-Avun myymälänhoitajaksi. Seuraaviin eduskuntavaaleihin Haapasaloa ei kelpuutettu ehdokkaaksi, kun hänen hoitamissaan työväenyhdistyksen tileissä oli havaittu epäselvyyksiä. === Sisällissodan jälkeen === Sisällissodan jälkeen Haapasalo oli elvyttämässä sodan lamauttamaa Joensuun puoluetoimintaa. Vuodesta 1922 lähtien hän työskenteli Hovinmaan osuusliikkeen myymälähoitajana Tienhaarassa. Vuonna 1925 perhe muutti Mänttään Mimmin iäkkäiden vanhempien kotiseudulle. Haapasalo piti kahvilaa ja oli myös Mäntän kunnanvaltuuston jäsen. Vuonna 1932 Haapasalot palasivat takaisin Joensuuhun. Jatkosodan aikaana Haapasalo työskenteli työvalmiusnaisten työpajan johtajana ja sotavuosien jälkeen Joensuun kaupunginteatterin puvustonhoitajana 1947–1954. Hän oli myös Pielisensuun kunnanvaltuuston jäsen. == Perhe == Mimmi Haapasalon puoliso oli Liperissä syntynyt Juho Haapasalo (1882-1957), jonka kanssa hän avioitui vuonna 1907. Kolme Haapasalon veljeä kuoli sisällissodan aikana. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Mäntän kaupunginvaltuutetut Luokka:Pielisensuun kunnanvaltuutetut Luokka:Pohjois-Karjalan vaalipiiri Luokka:Suomalaiset kauppiaat Luokka:Vuonna 1881 syntyneet Luokka:Vuonna 1970 kuolleet
Tulenkantajat (albumi)

Tulenkantajat on samannimisen rap/funk -yhtyeen esikoisalbumi. Sen julkaisi Poko Records 23. huhtikuuta 2001. Albumi oli kaksi viikkoa Suomen virallisella listalla, sijoilla 31 ja 39. Kappaleesta "Rollofunk" on kuvattu musiikkivideo. == Kappaleet == # # # # # # # # # # # # == Singlet == * "KuuleKoeNäe" (julkaistu 26. kesäkuuta 2000) * "Puritaani" (julkaistu 6. marraskuuta 2000) * "Rollofunk" (julkaistu 9. huhtikuuta 2001) * "Ensin oli rytmi" (julkaistu syyskuussa 2001) ==Lähteet== == Aiheesta muualla == * Albumin arvostelu Soundi -sivustolla Luokka:Vuoden 2001 esikoisalbumit Luokka:Tulenkantajien albumit
Grand Prix de Fourmies

Grand Prix de Fourmies on UCI Europe Tour -sarjaan kuuluva yhden päivän mittainen maantiepyöräilykilpailu. Se järjestetään Fourmies'n kunnassa Nordin departementissa Ranskassa syyskuun puolivälissä. Kilpailu on kategorialuokitukseltaan 1. HC eli sen yläpuolella ovat yhden päivän kilpailuista vain UCI World Tour -tason kilpailut. == Voittajat == * 1928 Albert Barthélémy * 1929 Albert Barthélémy * 1930 Albert Barthélémy * 1931 André Vanderdonckt * 1932 Georges Christiaens * 1933 François Mintkiewicz * 1934 Maurice Leleux * 1935 Eloi Meulenberg * 1936 Léon Lebon * 1937 Gabriel Dubois * 1938 Gabriel Dubois * 1939 Emile Laplanche * 1940 ei järjestetty * 1941 Maurice De Muer * 1942 ei järjestetty * 1943 Camille Blanckaert * 1944–1945 ei järjestetty * 1946 René Lafosse * 1947 Fernard Patté * 1948 Gerges Hubatz * 1949 Eugène Dupuis * 1950 Edouard Klabinski * 1951 Francis Delepière * 1952 Michel Vuylsteke * 1953 Gilbert Pertry * 1954 Serge Mménéghétti * 1955 Pierre Pardoen * 1956 Elio Gerussi * 1957 Jean Stablinski * 1958 Pierre Machiels * 1959 André Noyelle * 1960 Michel Vermeulin * 1961 Joseph Wasko * 1962 Guy Ignolin * 1963 Benoni Beheyt * 1964 Frans Melckenbeeck * 1965 Georges Vanconingsloo * 1966 ei järjestetty * 1967 Willy Van Neste * 1968 Gerben Karstens * 1969 Ronald De Witte * 1970 Noël Vantyghem * 1971 Barry Hoban * 1972 René Pijnen * 1973 Eddy Merckx * 1974 Willy Teirlinck * 1975 Dietrich Thurau * 1976 Jean-Luc Vandenbroucke * 1977 Jean-Luc Vandenbroucke * 1978 Yves Hézard * 1979 Jean-Luc Vandenbroucke * 1980 Jacques Bossis * 1981 Jozef Lieckens * 1982 Rudy Matthijs * 1983 Gilbert Duclos-Lassalle * 1984 Ferdi Van Den Haute * 1985 Jean Habets * 1986 Jozef Lieckens * 1987 Adri van der Poel * 1988 Edwin Bafcop * 1989 Martial Gayant * 1990 Frans Maassen * 1991 Vincent Lacressonière * 1992 Olaf Ludwig * 1993 Maximilian Sciandri * 1994 Andrea Tafi * 1995 Maximilian Sciandri * 1996 Michele Bartoli * 1997 Andrea Tafi * 1998 Luca Mazzanti * 1999 Dmitri Konyšev * 2000 Andrej Hauptman * 2001 Scott Sunderland * 2002 Gianluca Bortolami * 2003 Baden Cooke * 2004 Andrei Kašetškin * 2005 Robbie McEwen * 2006 Philippe Gilbert * 2007 Peter Velits * 2008 Giovanni Visconti * 2009 Romain Feillu * 2010 Romain Feillu * 2011 Guillaume Blot * 2012 Lars Bak * 2013 Nacer Bouhanni * 2014 Jonas Vangenechten * 2015 Fabio Felline * 2016 Marcel Kittel * 2017 Nacer Bouhanni * 2018 Pascal Ackermann == Lähteet == *Tulokset Memoire du Cyclisme -tietokannassa *Tulokset Pro Cycling Stats -sivustolla == Aiheesta muualla == *Virallinen sivusto Luokka:Pyöräilykilpailut Ranskassa Luokka:Nordin departementti
Kalle Fredrik Hakala

Karl (Kalle) Fredrik Hakala (16. helmikuuta 1884 Alastaro – 12. marraskuuta 1933 Kokkola) oli suomalainen rakennusmestari ja poliitikko, joka toimi SDP:n kansanedustajana vuosina 1919–1922. Viitattu 14.9.2008. == Elämä ja ura == Alastaron Ilolassa syntynyt Hakala kävi kansakoulun, jonka jälkeen hän työskenteli muurarina ja kouluttautui rakennusmestariksi. Sikilän työväenyhdistyksen puheenjohtajana toiminut Hakala valittiin eduskuntaan vuonna 1919 Turun läänin pohjoisesta vaalipiiristä. Hän oli myös Alastaron kunnanvaltuuston puheenjohtaja ja toimi Alastaron Työväen Osuuskaupan johtajana 1920–1923. Vuonna 1929 Hakala muutti Kokkolaan, jossa hän kuoli 49-vuotiaana marraskuussa 1933. Hakala on haudattu Kokkolaan Marian hautausmaalle. == Perhe == Hakalan vanhemmat olivat työmies Karl Fredrik Hakala (s. 1857) ja Punkalaitumella syntynyt Karolina Fredrikintytär Hakenberg (s. 1854). Hänen puolisonsa oli Martta Maria Elers (1893–1937), jonka kanssa Hakala avioitui 1911. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Alastaron kunnanvaltuutetut Luokka:Turun läänin pohjoinen vaalipiiri Luokka:Suomalaiset rakennusmestarit Luokka:Vuonna 1884 syntyneet Luokka:Vuonna 1933 kuolleet
Wings of Tomorrow

Wings of Tomorrow on vuonna 1984 julkaistu Europen toinen studioalbumi. Levyn kappaleita ovat mm. "Stormwind", "Wings Of Tomorrow" ja "Aphasia". Hammerfall teki coverin kappaleesta "Aphasia". == Kappaleet == # # # # # # # # # # == Kokoonpano == *Joey Tempest – laulu, kosketinsoittimet *John Norum – kitara *John Levén – bassokitara *Tony Reno – rummut Luokka:Vuoden 1984 albumit Luokka:Europen albumit
Europe (albumi)

Europe on ruotsalaisen Europe-yhtyeen esikoisalbumi. Albumin tuottivat Erik Videgård ja Thomas Erdtman yhdessä yhtyeen kanssa, ja se julkaistiin 14. maaliskuuta 1983. Ruotsin albumilistalla Europe nousi kahdeksannelle listasijalle. Albumilta julkaistiin single “Seven Doors Hotel“, joka oli hitti Japanissa. == Kappaleet == # # # # # # # # # == Kokoonpano == *Joey Tempest – laulu, kosketinsoittimet *John Norum – kitara *John Levén – bassokitara *Tony Reno – rummut Luokka:Vuoden 1983 esikoisalbumit Luokka:Europen albumit
Out of This World

Out of This World on vuonna 1988 julkaistu ruotsalaisen Europe-yhtyeen neljäs albumi. Levyltä julkaistiin kuusi singleä: "Superstitious", "Let the Good Times Rock", "Open Your Heart", "More Than Meets the Eye", "Sign of the Times" ja "Tomorrow". == Kappaleet == #"Superstitious" (Joey Tempest) – 4:35 #"Let the Good Times Rock" (Tempest) – 4:04 #"Open Your Heart" (Tempest) – 4:04 #"More Than Meets the Eye" (Tempest, Kee Marcello, Mic Michaeli) – 3:20 #"Coast to Coast" (Tempest, Marcello, Michaeli) – 4:00 #"Ready or Not" (Tempest) – 4:05 #"Sign of the Times" (Tempest) – 4:15 #"Just the Beginning" (Tempest, Marcello) – 4:32 #"Never Say Die" (Tempest) – 4:00 #"Lights and Shadows" (Tempest) – 4:04 #"Tower's Callin'" (Tempest) – 3:48 #"Tomorrow" (Tempest) – 3:04 == Kokoonpano == *Joey Tempest – laulu *Kee Marcello – kitara, taustalaulu *John Levén – bassokitara *Mic Michaeli – kosketinsoittimet, taustalaulu *Ian Haugland – rummut, taustalaulu *Keith Morell – taustalaulu kappaleissa "Coast to Coast" and "Just the Beginning" *Mats Grahn – bassokitara, kitara ja kosketinsoittimet Luokka:Vuoden 1988 albumit Luokka:Europen albumit
Prisoners in Paradise

Prisoners in Paradise on vuonna 1991 julkaistu ruotsalaisen Europe-yhtyeen viides studioalbumi. Albumia seuranneen kiertueen jälkeen yhtye hajosi, mutta teki paluun 2000-luvulla. == Kappaleet == #"All or Nothing" (Eric Martin, Andre Pessis, Joey Tempest) – 3:54 #"Halfway to Heaven" (Tempest, Jim Vallance) – 4:06 #"I'll Cry for You" (Tempest, Nick Graham) – 5:21 #"Little Bit of Lovin'" (Tempest, Kee Marcello) – 4:48 #"Talk to Me" (Mic Michaeli, Tempest) – 4:06 #"Seventh Sign" (Tempest, Marcello, Michaeli) – 4:42 #"Prisoners in Paradise" (Tempest) – 5:36 #"Bad Blood" (Tempest, Michaeli, Marcello) – 4:19 #"Homeland" (Tempest, Michaeli, Marcello) – 4:51 #"Got Your Mind in the Gutter" (Tempest, Beau Hill, Marcello) – 4:59 #"'Til My Heart Beats Down Your Door" (Brian McDonald, Fiona, Tempest, Michaeli) – 3:47 #"Girl from Lebanon" (Tempest) – 4:20 == Kokoonpano == *Joey Tempest – laulu *Kee Marcello – kitara, taustalaulu *John Levén – bassokitara *Mic Michaeli – kosketinsoittimet, taustalaulu *Ian Haugland – rummut *Nate Winger – taustalaulu *Paul Winger – taustalaulu Luokka:Vuoden 1991 albumit Luokka:Europen albumit
Ugandan šillinki

Ugandan šillinki (, ) on Ugandan rahayksikkö. Sen valuuttakoodeja ovat UGX ja USh. Rahayksikkö otettiin käyttöön vuonna 1966, jolloin se korvasi Itä-Afrikan šillingin. 20\. helmikuuta 2025 Ugandan šillingin arvo oli 0,00026 euroa, eli yksi euro oli 3 828 šillinkiä. Ugandassa on käytössä 50, 100, 200, 500 ja 1 000 šillingin kolikot sekä 1 000, 2 000, 5 000, 10 000, 20 000 ja 50 000 šillingin setelit. == Lähteet == == Aiheesta muualla == Luokka:Afrikan rahayksiköt Luokka:Ugandan talous
Kadoksissa (televisiosarja)

Kadoksissa (Jeopardy) on brittiläinen nuortensarja. Suomessa sarjaa on esitetty Summerissa vuodesta 2004 lähtien. ==Juoni== Sarjassa kerrotaan, miten kahdeksan yliluonnollisista ilmiöistä kiinnostunutta brittinuorta lähtee opettajansa kanssa Australiaan tutkimaan seutua, jolla eräs pariskunta väittää kohdanneensa ufoja. Kukin nuorista saa mukaansa videokameran, jolla he kuvaavat näkemäänsä ja kokemaansa. Sarjan kolmannella tuotantokaudella (14 osaa) ryhmä on ihailemassa auringonpimennystä, kun taivaalta säkenöivien kirkkaiden valojen lomasta ilmestyy näkyviin kaksi tuttua hahmoa: ufojen kaappaamat Sarah ja David palaavat maan pinnalle. Mutta kun muut yrittävät päästä heidän luokseen, näkymätön kenttä ilmestyy estämään jälleennäkemisen. Loppua kohti jännitys tiivistyy ja katsojia odottaa todellinen yllätys. ==Rooleissa== Luokka:2000-vuosikymmenen brittiläiset draamasarjat Luokka:2000-vuosikymmenen nuortendraamasarjat Luokka:2000-vuosikymmenen scifi- sarjat Luokka:Brittiläiset scifi-sarjat Luokka:BBC:n televisio-ohjelmat Luokka:Televisiosarjat koulusta ja koulutuksesta Luokka:Televisiosarjat ystävyydestä
Start from the Dark

Start from the Dark on vuonna 2004 julkaistu ruotsalaisen Europe-yhtyeen paluualbumi. Järjestyksessään se on yhtyeen kuudes studioalbumi ja ensimmäinen 13 vuoteen. Levy vei Europea vielä entistä raskaampaan suuntaan, joten levy poikkeaa hiukan tyyliltään aikaisemmista. Levyltä julkaistiin kaksi singleä "Got to Have Faith" ja "Hero". == Kappaleet == #"Got to Have Faith" (Joey Tempest, John Norum) – 3:10 #"Start from the Dark" (Tempest, Norum) – 4:12 #"Flames" (Tempest) – 3:55 #"Hero" (Tempest) – 4:15 #"Wake Up Call" (Tempest, Norum) – 4:14 #"Reason" (Tempest, Mic Michaeli) – 4:37 #"Song No. 12" (Tempest, Norum) – 4:09 #"Roll With You" (Tempest, Norum) – 4:30 #"Sucker" (Tempest) – 3:42 #"Spirit of the Underdog" (Tempest) – 4:25 #"America" (Tempest) – 3:35 #"Settle for Love" (Tempest, Norum) – 3:49 == Kokoonpano == *Joey Tempest – laulu ja kitara *John Norum – kitara *John Levén – bassokitara *Mic Michaeli – kosketinsoittimet *Ian Haugland – rummut Luokka:Europen albumit Luokka:Vuoden 2004 albumit
Tuomas Hoppu

Tuomas Hoppu (s. 1967 Lempäälä) on suomalainen historiantutkija ja filosofian tohtori. Hoppu on väitellyt 2006 aiheenaan Historian unohtamat. Suomalaiset vapaaehtoiset Venäjän armeijassa 1. maailmansodassa 1914–1918.Hoppu, Tuomas:Historian unohtamat, suomalaiset vapaaehtoiset Venäjän armeijassa 1. maailmansodassa 1914-1918; Tuomas Hoppu, Suomalaisen Kirjallisuuden Seura, 2005 (Bibliotheca historica, ISSN 1238-3503; 100; väitöskirja) Teos Tampere 1918 kertoo sisällissodasta Tampereella. Sen on pääosin kirjoittanut Hoppu, ja se on syntynyt Tampereen yliopiston historian laitoksen ja kaupunginmuseoiden yhteisteoksena.Veli-Pekka Leppänen: "Kansalaissota" luettu 14.9.2008 ==Teokset== * * * * * * * * * * * * * * * * * * * ==Lähteet== *Ajatuskirjat ===Viitteet=== Luokka:Suomalaiset historioitsijat Luokka:Vuonna 1967 syntyneet Luokka:Elävät henkilöt
Secret Society

Secret Society on Europen seitsemäs studioalbumi, joka julkaistiin 25. lokakuuta 2006. Se nousi Ruotsissa Sverigetopplistanin neljännelle sijalle, ja pysyi listalla niin ikään neljä viikkoa. == Kappaleet == # # # # # # # # # # # == Kokoonpano == * Joey Tempest – laulu ja kitara * John Norum – kitara * John Levén – bassokitara * Mic Michaeli – kosketinsoittimet * Ian Haugland – rummut == Arvostelut == * AllMusic: AllMusic review * Blabbermouth: 6.5/10Blabbermouth: CD review * Imperiumi.net: Imperiumi.net: Levyarvio == Lähteet == Luokka:Europen albumit Luokka:Vuoden 2006 albumit
De Oude Meerdijk

De Oude Meerdijk on monikäyttöinen stadion Emmenissä Alankomaissa. Stadion rakennettiin vuonna 1979 ja sitä remontoitiin 2001. Nykyään sitä käytetään enimmäkseen jalkapallossa FC Emmenin kotikenttänä. Stadionille mahtuu 8 600 ihmistä. Vuonna 2005 stadion oli yksi jalkapallon alle 20-vuotiaiden MM- kisojen areenoista. Sen yleisöennätys on 8 500 ottelusta FC Emmen-Feyenoord Rotterdam vuodelta 1987. Univé Stadion Luokka:Drenthe
Montgomeryn piirikunta (Ohio)

Montgomeryn piirikunta on piirikunta Ohiossa, Yhdysvalloissa, joka on nimetty kenraali Richard Montgomeryn mukaan. Sen suurin kaupunki on Dayton. ==Maantiede== Montgomeryn naapuripiirikuntia ovat Miami pohjoisessa, Clark koillisessa, Greene idässä, Warren etelässä, Butler lounaassa, Preble lännessä ja Darke luoteessa. ==Väestö== Piirikunnassa oli vuoden 2010 väestönlaskennassa 535 153 ihmistä. Etniset ryhmät jakautuvat valkoisiin, joita on 74,7%, mustiin (21,0%), alkuperäisamerikkalaisiin (0,3%) ja aasialaisiin (1,8%). Kotitalouden mediaanitulo on 44 585 dollaria ja köyhyysrajan alapuolella oli 16,0% väestöstä 2007–2011 välisenä aikana. == Lähteet == == Aiheesta muualla == *
1982–1992

1982–1992 on vuonna 1993 julkaistu Europen kokoelmalevy. Yhtye oli hajonnut edellisenä vuonna. Kappaleet kokoelmalevylle on valinnut yhtyeen laulusolisti Joey Tempest. Kokoelmalevy julkaistiin uudelleen vuonna 1999 nimellä 1982–2000, jossa on mukana uusi remix-versio kappaleesta "The Final Countdown". Versioiden kansitaide poikkeaa myös toisistaan. == Kappaleet == #"In the Future to Come" (Tempest) – 5:00 #"Seven Doors Hotel" (Tempest) – 5:15 #"Stormwind" (Tempest) – 4:23 #"Open Your Heart" (Tempest) – 4:01 #"Scream of Anger" (Tempest, Jacob) – 4:04 #"Dreamer" (Tempest) – 4:19 #"The Final Countdown" (Tempest) – 5:09 #"On Broken Wings" (Tempest) – 3:43 #"Rock the Night" (Tempest) – 4:04 #"Carrie" (Tempest, Michaeli) – 4:30 #"Cherokee" (Tempest) – 4:12 #"Superstitious" (Tempest) – 4:33 #"Ready or Not" (Tempest) – 4:03 #"Prisoners in Paradise" [single-versio] (Tempest) – 4:29 #"I'll Cry for You" [akustinen] (Tempest, Graham) – 3:58 #"Sweet Love Child" (Tempest, Marcello, Michaeli) – 4:57 #"Yesterday's News" (Tempest, Marcello, Levén, Haugland, Michaeli) – 5:27 Luokka:Vuoden 1993 kokoelma-albumit Luokka:Europen albumit
1982–2000

1982–2000 on vuonna 1999 julkaistu Europen kokoelmalevy. Se on uudelleenjulkaisu vuonna 1993 julkaistusta 1982–1992-kokoelmalevystä. Erona aiempaan versioon on se, että kokoelmalevylle on lisätty uusi remix-versio kappaleesta "The Final Countdown". Versioiden kansitaide poikkeaa myös toisistaan. == Kappaleet == #"In the Future to Come" (Tempest) – 5:00 #"Seven Doors Hotel" (Tempest) – 5:15 #"Stormwind" (Tempest) – 4:23 #"Open Your Heart" (Tempest) – 4:01 #"Scream of Anger" (Tempest, Jacob) – 4:04 #"Dreamer" (Tempest) – 4:19 #"The Final Countdown" (Tempest) – 5:09 #"On Broken Wings" (Tempest) – 3:43 #"Rock the Night" (Tempest) – 4:04 #"Carrie" (Tempest, Michaeli) – 4:30 #"Cherokee" (Tempest) – 4:12 #"Superstitious" (Tempest) – 4:33 #"Ready or Not" (Tempest) – 4:03 #"Prisoners in Paradise" [single-versio] (Tempest) – 4:29 #"I'll Cry for You" [akustinen] (Tempest, Graham) – 3:58 #"Sweet Love Child" (Tempest, Marcello, Michaeli) – 4:57 #"Yesterday's News" (Tempest, Marcello, Levén, Haugland, Michaeli) – 5:27 #"The Final Countdown 2000" [remix] (Tempest) – 3:49 Luokka:Vuoden 1999 kokoelma-albumit Luokka:Europen albumit
Stadion Woudestein

Stadion Woudestein on monikäyttöinen stadion Rotterdamissa Alankomaissa. Stadion avattiin vuonna 1939, ja sitä on remontoitu vuosina 1997 ja 2000. Nykyään sitä käytetään enimmäkseen jalkapallossa Excelsior Rotterdamin kotikenttänä. Stadionille mahtuu 3 527 ihmistä. == Aiheesta muualla == *Virallinen kotisivu Luokka:Alankomaiden jalkapallostadionit Luokka:Rotterdamin rakennukset ja rakennelmat Luokka:Rotterdamin urheilu
Definitive Collection (Europe)

Definitive Collection on vuonna 1997 julkaistu Europen kokoelmalevy. Se sisältää ennenjulkaisemattoman kappaleen "Break Free". == Kappaleet == === CD 1 === #"The Final Countdown" (Tempest) #"Rock the Night" (Tempest) #"Carrie" (Tempest, Michaeli) #"Cherokee" (Tempest) #"Time Has Come" (Tempest) #"Heart of Stone" (Tempest) #"Love Chaser" (Tempest) #"On Broken Wings" (Tempest) #"Superstitious" (Tempest) #"Open Your Heart" [original version] (Tempest) #"Let the Good Times Rock" (Tempest) #"Sign of the Times" (Tempest) #"Tomorrow" (Tempest) #"Prisoners in Paradise" (Tempest) #"I'll Cry for You" (Tempest, Graham) #"Halfway to Heaven" (Tempest, Vallance) #"Break Free" (Tempest, Marcello) #"Sweet Love Child" (Tempest, Marcello, Michaeli) ===CD 2=== #"In the Future to Come" (Tempest) #"Seven Doors Hotel" (Tempest) #"Stormwind" (Tempest) #"Scream of Anger" (Tempest, Jacob) #"Dreamer" (Tempest) Luokka:Vuoden 1997 kokoelma-albumit Luokka:Europen albumit
Seychellien rupia

thumb|25 centin kolikoita Seychellien rupia () on Seychellien rahayksikkö vuodesta 1914. Sen yleisimpiä valuuttakoodeja ovat SR ja SRe. Seychelleillä on käytössä 1, 5, 10, 25 centin ja 1 ja 5 rupian kolikot ja 10, 25, 50, 100 ja 500 rupian setelit. Luokka:Afrikan rahayksiköt Luokka:Seychellien talous
Verizon Wireless Arena

Verizon Wireless Arena on jäähalli Yhdysvaltain New Hampshiren osavaltion Manchesterin kaupungissa. Hallissa kotiottelunsa pelaa AHL-liigan Manchester Monarchs. Hallin yleisökapasiteetti on 10 019, ja se avattiin 2001. Luokka:Yhdysvaltain jäähallit Luokka:New Hampshire
Jon Stanley

Jon Stanley (s. 6. heinäkuuta 1943 Bronx, New York, Yhdysvallat) on yhdysvaltalainen entinen huippulentopalloilija ja nykyinen Volleyball Hall of Famen jäsen. Hän edusti urallaan Yhdysvaltojen maajoukkuetta, jossa hän saavutti menestystä.https://olympics.com/en/athletes/jon-c-stanley Stanley valittiin Volleyball Hall of Fameen vuonna 1992. https://www.volleyhall.org/jon-stanley.html Hänen poikansa Clayton Stanley on nykyään myös huippulentopalloilija. == Lähteet == Luokka:Yhdysvaltalaiset lentopalloilijat Luokka:Elävät henkilöt Luokka:Vuonna 1943 syntyneet
De Vliert

De Vliert on monikäyttöinen stadion 's-Hertogenboschissa Alankomaissa. Stadion avattiin vuonna 1999. Nykyään sitä käytetään enimmäkseen jalkapallossa FC Den Boschin kotikenttänä. Stadionille mahtuu 8 500 ihmistä. De Vliert Luokka:Pohjois-Brabant
Seychellien lippu

Seychellien lippu on Seychellien tunnus ja se on ollut käytössä nykyisessä muodossaan 18. kesäkuuta 1996 lähtien. Lipussa on viisi eriväristä viistoa, jotka edustavat taivasta ja merta (sininen), aurinkoa, joka tuo valoa elämään (keltainen), ihmisiä ja heidän määrätietoisuuttaan (punainen), oikeudenmukaista yhteiskuntaa ja harmoniaa (valkoinen) sekä maata ja elinympäristöä (vihreä). Vanhojen ja uusien lippujen mittasuhteet ovat 1:2. Luokka:Valtioiden liput lippu
Ravilehto

Ravilehto on Kouvolan kaupungin pohjoisella puolella sijaitseva pienalue Lehtomäen kaupunginosassa. Alue sijaitsee Ravikylän ja Lehtomäen välissä. Ravilehto koostui ennen muutamasta talosta, pellosta ja laitumesta. Peltojen ja laitumien tilalle alettiin rakentaa rivi- sekä omakotitaloja vuonna 2006. Tällä hetkellä alue on lähes täyteen rakennettu. ==Lähteet== *Kouvolan karttapalvelu Luokka:Kouvolan pienalueet
Jan Louwers Stadion

Jan Louwers Stadion on monikäyttöinen stadion Eindhovenissa Alankomaissa. Stadion avattiin vuonna 1934. Nykyään sitä käytetään enimmäkseen jalkapallossa FC Eindhovenin kotikenttänä. Stadionille mahtuu 4 600 ihmistä. Luokka:Alankomaiden jalkapallostadionit Luokka:Eindhovenin urheilu
Springfield (Vermont)

Springfield on kunta (town) Windsorin piirikunnassa, Vermontissa. Asukasluku oli vuoden 2010 väestönlaskennan mukaan 9 373. Kunta äänestettiin nettikilpailussa The Simpsons Movien ensi-iltapaikaksi. Neljätoista yhdysvaltalaista Springfieldiä osallistui kilpailuun videolla, ja Vermontin Springfield voitti äänestyksen. == Lähteet == == Aiheesta muualla == Luokka:Vermontin kunnat
5 kulmaa kosmologiaan

5 kulmaa kosmologiaan oli viisiosainen Yle TV1:llä syyskesällä 2008 esitetty keskusteluohjelma, jota isännöi avaruustähtitieteen professori Esko Valtaoja. Sarjan ohjasi ja käsikirjoitti Atro Lahtela. Tuottajina toimivat Niko ja Mika Ritalahti (Silva Mysterium Oy) sekä Teija Peltoniemi (Yle) Sarjan jokaisessa jaksossa Valtaoja keskusteli maailmankaikkeudesta kahden asiantuntijan kanssa. Sarja kuvattiin Villa Hummerheimissa, Kirkkonummella syyskuussa 2007. ==Jaksot== ===Kaikkeuden alku=== Vieraina kosmologi Kari Enqvist ja uskontotieteilijä Matti Kamppinen. ===Tähdissä tehty elämä / Elämä ja tajunta=== Vieraina biologi Kirsi Lehto ja tietoisuustutkija Antti Revonsuo. * Sattuma vai välttämättömyys? * Sattuman sanelema evoluutio * Tietoisuus * Tietoisuutta ilman aivoja? * Sielu? * Evoluution seuraava askel * Miksi tämä kaikki? ===Missä kaikki ovat?=== Vieraina geodeetti Markku Poutanen ja kuvataiteilija Jyrki Siukonen. ===Tiekartta tähtiin=== Vieraina professori Tuija Pulkkinen ja kuvataiteilija Antti Tanttu. ===Leikin loppu=== Vieraina kosmologi Kari Enqvist ja uskontotieteilijä Matti Kamppinen. == Esko Valtaojan suosittelema lukulista == * * * * * * * * * * * * * * * * * * * * * * * * ' * * * * * == Aiheesta muualla == * YLE:n ohjelmaopas: 5 kulmaa kosmologiaan (arkistoitu sivu) Luokka:Tähtitiede Luokka:2000-vuosikymmenen suomalaiset televisiosarjat‎
Kim Jong-kook

Kim Jong-kook (, Kim Jong-kook) on eteläkorealainen laulaja. Hän kuului alun perin Turbo-yhtyeeseen, jonka hajottuaan hänestä on tullut menestyvä sooloartisti. Hän on nykyään yksi Etelä-Korean suosituimmista laulajista. Hänen kolmatta albumiaan on myyty yli 300 000 kappaletta. Hän on myös esiintynyt televisiossa. == Aiheesta muualla == *Virallinen sivusto *Kim Jong- kookin haastattelu – The Korea Times Luokka:Eteläkorealaiset laulajat Luokka:Vuonna 1977 syntyneet Luokka:Elävät henkilöt
Tuija Pulkkinen (fyysikko)

Tuija Inkeri Pulkkinen (s. 1962) on suomalainen avaruusfysiikan tutkija, avaruustieteen ja -tekniikan professori ja Aalto-yliopiston vararehtori. Hän väitteli Helsingin yliopistossa vuonna 1992.CV Hän työskenteli Ilmatieteen laitoksessa tutkimusprofessorina ja Avaruus ja yläilmakehä-tutkimusohjelman päällikkönä vuoden 2010 loppuun asti. Pulkkisen erikoisaloja ovat magnetosfääri, avaruusplasmafysiikka ja revontulet.CV työpaikalla Professori Pulkkinen siirtyi 1. tammikuuta 2011 Aalto-yliopiston Otaniemen kampuksen Sähkötekniikan korkeakoulun dekaaniksi. http://www.aalto.fi/fi/current/news/view/2010-10-25-002/ Vuonna 2014 hänestä tuli Aalto-yliopiston vararehtori. Professori Tuija I. Pulkkinen on ollut Suomalaisen Tiedeakatemian jäsen vuodesta 2001 ja Academia Europæan jäsen vuodesta 2011. Vuodesta 2014 alkaen hänet kutsuttiin Yhdysvaltain kansallisen tiedeakatemian jäseneksi, mitä ennen hän toimi European Geophysical Unionin puheenjohtajana. Pulkkinen on Suomen Tiedeseuran jäsenhttp://scientiarum.fi/fin/wp-content/uploads/sites/2/2019/02/Ordinarie- ledam%C3%B6ter.pdf . ==Lähteet== Luokka:Suomalaiset professorit Luokka:Suomalaiset fyysikot Luokka:Ilmatieteen laitos Luokka:Vuonna 1962 syntyneet Luokka:Elävät henkilöt Luokka:Academia Europæan jäsenet
Elmendorfin lentotukikohta

Elmendorfin lentotukikohta () on Yhdysvaltain ilmavoimien lentotukikohta Alaskassa, Anchoragen lähellä, jonka lentokenttäkoodit ovat EDF (IATA), PAED (ICAO) ja EDF (FAA). Elmendorf on 11. ilmavoimien, 3. lennoston (3d Wing) ja NORADin kotipaikka ja kuuluu USPACOMin alaisuuteen. 3\. lennoston palveluksessa on 6 900 henkeä ja sillä on käytössään F-15 Eagle-, E-3 Sentry-, C-17 Globemaster III-, C-12 Huron- ja F-22 Raptor -koneita. Luokka:Alaskan rakennukset ja rakennelmat Luokka:Yhdysvaltain ilmavoimien lentotukikohdat
Maik Taylor

Maik Stefan Taylor (s. 4. syyskuuta 1971 Hildesheim, Länsi-Saksa) on pohjoisirlantilainen jalkapallomaalivahti, joka edusti seuratasolla pisimpään Fulhamia ja Birmingham Cityä. Hän edusti myös Southamptonia, Barnetia, Farnboroughia, Leeds Unitedia sekä viimeksi Millwallia, jonne hän siirtyi ensin lainalle Leeds Unitedistä maaliskuussa 2012 ja allekirjoitti sitten seuran kanssa vuoden mittaisen sopimuksen. == Maajoukkueura == Koska Taylor syntyi ulkomailla, saattoi hän englantilaisista sukujuuristaan huolimatta edustaa mitä tahansa Yhdistyneen kuningaskunnan maajoukkueista. Pohjois- Irlanti valitsi hänet yli-ikäisenä pelaajana U21-maajoukkueensa ystävyysotteluun vuonna 1999. Jo samana vuonna hänet valittiin A-maajoukkueeseen. Hän pelasi 88 A-maaottelua vuosina 1999–2011. == Lähteet == Luokka:Pohjoisirlantilaiset jalkapallomaalivahdit Luokka:Britanniansaksalaiset Luokka:Vuonna 1971 syntyneet Luokka:Elävät henkilöt
Tšuvassit

Tšuvassit ovat turkinsukuinen kansa, joka asuu Venäjällä. Vuoden 2002 laskennan mukaan heitä oli 1 637 200 henkilöä, joista 889 268 asui Tšuvassiassa. Tšuvassit puhuvat tšuvassin kieltä sekä toisena kielenä venäjää tai tataaria. *
Excelsior

Excelsior voi viitata useisiin paikkakuntiin tai asioihin. Sana on latinaa ja merkitsee ”korkeammalle” tai ”ylemmäs”.Aikio & Vornanen 1993, s. 199. ==Maantiede== ===Etelä-Afrikka=== * Excelsior, paikkakunta Free Staten provinssissa Etelä-Afrikassa ===Yhdysvallat=== * Excelsior, lähiö San Franciscossa * Excelsior, Minnesotassa * Excelsior, McDowell Countyssa, Länsi- Virginiassa * Excelsior, Upshur Countyssa, Länsi-Virginiassa * Excelsior, Webster Countyssa, Länsi-Virginiassa * Excelsior, Wisconsinissa * Excelsior Springs, Missouri * Excelsior Township, Michigan * Excelsior Geyser, Yellowstone, Wyoming. ==Musiikki== * Excelsior, yhdysvaltalais-italialainen harmonikkamerkki == Urheilu == *SBV Excelsior, hollantilainen jalkapalloseura == Autoteollisuus == *Excelsior, belgialaisen Compagnie Nationale Excelsiorin vuosina 1903–1932 valmistama automerkki *Excelsior, sveitsiläisen Motorwagenfabrik Excelsiorin vuosina 1905–1907 valmistama automerkki. == Sotakalusto == * A33 Excelsior, Britannian kokeellinen raskas panssarivaunu toisessa maailmansodassa. == Yritykset == * Ab Excelsior Oy, suomalainen Tampereen Epilässä 1917–1985 toiminut metallialan yritys == Lähteet == * Aikio, Annukka & Vornanen, Rauni: Uusi sivistyssanakirja. Kustannusosakeyhtiö Otava, 1993. ISBN 951-1-11365-8. === Viitteet ===
Sansibarinleopardi

Sansibarinleopardi (Panthera pardus adersi) on äärimmäisen uhanalainen, mahdollisesti jopa hävinnyt Sansibarin saarella elävä leopardin alalaji. Sen turkissa on pieniä täpliä. 1990-luvulla luultiin useaan otteeseen, että laji olisi kuollut sukupuuttoon. Sansibarin asukkaat kertoivat kuitenkin vuonna 1996 että ne ovat elossa. Viimeisin varmistettu näköhavainto oli 1980-luvulta. Vuonna 2018 luulot sukupuutosta todistettiin kuitenkin vääräksi, koska biologi Forrest Galante onnistui ikuistamaan leopardin riistakameralla. Sansibarinleopardin häviämisen syinä ovat väestönkasvu ja sitä kautta aiheutunut peltojen laajentuminen. Taantuminen alkoi 1800-luvulla, jolloin leopardeja alettiin hävittää melko järjestäytyneesti, niiden tappaessa karjaa ja ihmisiä. Nykyisin saaren asukkaat järjestävät edelleen retkiä Jozanin metsään jossa leopardin uskotaan edelleen elävän. Näillä retkillä ei kuitenkaan ole saatu näköhavaintoa leopardista. Koska varmuutta leopardin selviytymisestä saarella ei ole on kaikki suojelutoimet lopetettu mutta IUCN listaa lajin edelleen äärimmäisen uhanalaiseksi huolimatta lajin todennäköisestä häviämisestä. == Aiheesta muualla == * Tunturisusi.com: Kissaeläimet (anonyymi yksityinen sivusto) Luokka:Leopardi Luokka:Uhanalaiset nisäkkäät
Profeetta (albumi)

__NOTOC__ Profeetta on Mikko Kuustosen ja Jukka Perkon ensimmäinen yhteinen studioalbumi. Se julkaistiin 24. syyskuuta 2008. Albumin innoittajana toimi samanniminen Kahlil Gibranin teos. Albumi debytoi Suomen virallisen listan sijalla 27, ja putosi seuraavalla listaviikollaan sijalle 33. == Kappaleet == # # # # # # # # # # # == Kokoonpano == * Mikko Kuustonen – laulu * Jukka Perko – saksofoni * Timo Kämäräinen – kitara * Antti Lötjönen – basso * Jaska Lukkarinen – rummut == Lähteet == * Profeetta discogs.com -sivustolla * Sony BMG:n sivut ===Viitteet=== Luokka:Vuoden 2008 albumit Luokka:Mikko Kuustosen albumit Luokka:Jukka Perkon albumit
Mari Palo

Mari Johanna Palo (s. 10. kesäkuuta 1975 Lohtaja) on suomalainen oopperalaulaja, äänialaltaan sopraano. == Ura == Palo valmistui ylioppilaaksi vuonna 1994. Hän opiskeli laulua Keski-Pohjanmaan konservatoriossa ja vuodesta 1996 Sibelius-Akatemian laulumusiikin osastolla, josta hän valmistui musiikin maisteriksi vuonna 2008. Hän on suorittanut lied-opintoja muun muassa Elisabeth Schwarzkopfin ja Ilmo Rannan johdolla. Lappeenrannan laulukilpailussa 1999 Palo sai kolmannen palkinnon ja Yleisradion erikoispalkinnon. Vuonna 2001 hän tuli toiseksi Merikanto-laulukilpailussa. Palo on konsertoinut muun muassa Keski-Pohjanmaan Kamariorkesterin, Radion sinfoniaorkesterin ja Helsingin kaupunginorkesterin kanssa Esa-Pekka Salosen, Juha Kankaan, Leif Segerstamin ja Mikko Franckin johdolla. Suomen lisäksi hän on konsertoinut myös Tanskassa, Ranskassa, Belgiassa, Japanissa, Unkarissa ja Englannissa. Vuodesta 1999 Palo on vieraillut säännöllisesti Suomen Kansallisoopperassa. Hän on esiintynyt myös Norjan kansallisoopperassa, Savonlinnan oopperajuhlilla, Vaasan Oopperassa, Kuopion oopperassa sekä Lahden kaupunginteatterissa. Vuonna 2019 hän sai Pro Finlandia -mitalin. == Diskografia == * * * * * * * * Sallinen: == Rooleja == ;Suomen Kansallisooppera * Taikahuilu: Pamina * Figaron häät: Barbarina * Carmen: Frasquita * Adriana Mater: Refka * Isän tyttö: Vera ;Savonlinnan oopperajuhlat * Koirien Kalevala: Tytti * Hui kauhistus: Neiti Sipsu * Seitsemän koiraveljestä: Venla ; Muut * La Traviata: Violetta (Kuopion ooppera) * Regina von Emmeritz: nimirooli (Vaasan ooppera) * La bohème: Musetta (Norjan kansallisooppera ja Leipzigin ooppera) * Anna Karenina: nimirooli (Lahden kaupunginteatteri) == Lähteet == Luokka:Suomalaiset sopraanot Luokka:Pro Finlandia -palkitut Luokka:Vuonna 1975 syntyneet Luokka:Elävät henkilöt
Spem in alium

Spem in alium on renessanssisäveltäjä Thomas Tallisin kuoroteos noin vuodelta 1570. Teos on 40-ääninen motetti; laulajat jaetaan kahdeksaan kuoroon, joista kussakin on viisi laulajaa. Nykyaikana teoksen on tulkinnut muun muassa Tallis Scholars -kuoro. Spem in aliumin varhaisin säilynyt käsikirjoitus on vuodelta 1610. Teos ei liity Giovanni Pierluigi da Palestrinan samannimiseen messuun (Missa Spem in alium). Luokka:Renessanssimusiikki Luokka:Motetit
Vadstenagymnasiet

Vadstenagymnasiet on kunnallinen lukio Vadstenassa Itä-Götanmaan läänissä Ruotsissa. Koulun rehtori on Kjell Knutsson. Koska Vadstena on tunnettu matkailukaupunki ja sen historia ja kulttuuri saa tuhannet ihmiset vuosittain vierailemaan paikkakunnalla, onkin Vadstenagymnasiet suuntautunut matkailuun. Koulu tekee yhteistyötä Svenska Turistföreningenin (STF) sekä muiden organisaatioiden kanssa. Vadstenagymnasietista vieraillaan joka toinen vuosi Liettuan Plungėssa sijaitsevassa lukiossa ja Plungėsta vieraillaan vastaavasti joka toinen vuosi Vadstenagymnasietissa. Lukio on mukana myös Viron Haapsalussa toimivan lukion kanssa The Väinameri Project -projektissa. Naantalin lukion kanssa Vadstenagymnasietilla on ollut oppilasvaihtoa monen vuoden ajan. == Katso myös == *Birgitta College == Lähteet == == Aiheesta muualla == *Koulun kotisivut Luokka:Vadstenan kunta Luokka:Ruotsalaiset oppilaitokset
Merikanto-laulukilpailu

Merikanto-laulukilpailu on Taidekeskus Salmelassa Mäntyharjulla järjestettävä laulukilpailu. Merikanto-laulukilpailun tavoitteena on lisätä Oskar ja Aarre Merikannon tuotannon tuntemusta ja arvostusta ja samalla löytää nuoria lahjakkaita laulajia ja tarjota heille näkyvyyttä. Kilpailu on tarkoitettu lupaaville, jo esiintymiskypsyyttä omaaville, nuorille laulajille. Merikanto- laulukilpailuun voivat osallistua kilpailuvuonna 34 vuotta täyttävät tai sitä nuoremmat Suomen kansalaiset. Kilpailu on kolmieräinen: tuomaristo suorittaa keväällä karsinnan lähetetyistä ääninäytteistä ja välierä sekä loppukilpailu järjestetään kesällä Mäntyharjun kirkossa. Ensimmäisessä laulukilpailussa 2001 sijoittuivat Tommi Hakala, Mari Palo ja Helena Juntunen. Tuomaristoon kuuluivat Heljä Angervo, Taru Valjakka, Esa Ruuttunen, Gustav Djupsjöbacka sekä puheenjohtajana toimi Aarno Cronvall. Toisessa Merikanto-laulukilpailussa 2005 sijoittuivat Essi Luttinen, Jussi Ziegler ja Ilona Jokinen. Tuomaristoon kuuluivat Monica Groop ja Jorma Hynninen, Gustav Djupsjöbacka ja Aarno Cronvall. Kolmannessa Merikanto-laulukilpailussa 2009 sijoittuivat Maija Skille, Jussi Merikanto sekä Hedvig Paulig. Tuomaristoon kuuluivat Gabriel Suovanen, Cynthia Makris, Gustav Djupsjöbacka ja Aarno Cronvall. Neljännen Merikanto-laulukilpailun 2015 tuomaristoon kuuluivat oopperalaulajat Essi Luttinen ja Jaakko Ryhänen, professori Gustav Djupsjöbacka ja Aarno Cronvall. Vuoden 2022 Merikanto-laulukilpailun tuomaristoon kuuluivat Aarno Cronvall, Gustav Djupsjöbacka, Mari Palo, Matti Salminen ja Juha Uusitalo. Merikanto- laulukilpailu järjestetään 4–6 vuoden välein. ==Voittajat== ;2001 1\. Tommi Hakala, baritoni 2\. Mari Palo, sopraano 3\. Helena Juntunen, sopraano ;2005 1\. Essi Luttinen, mezzosopraano 2\. Jussi Ziegler, baritoni 3\. Ilona Jokinen, sopraano ;2009 1\. Maija Skille, mezzosopraano 2\. Jussi Merikanto, bassobaritoni 3\. Hedvig Paulig, sopraano ;2015 1\. Hannakaisa Nyrönen, sopraano 2\. Niina Laitinen, sopraano 3\. Joonas Asikainen, baritoni ;2022 1\. Kristian Lindroos, bassobaritoni 2\. Maria Turunen, sopraano 3\. Toni Hintsala, baritoni ==Lähteet== Luokka:Suomalaiset laulukilpailut Luokka:Klassisen musiikin tapahtumat Suomessa Luokka:Mäntyharju Luokka:Oskar Merikanto Luokka:Aarre Merikanto
Tallis Scholars

The Tallis Scholars on brittiläinen kuoro, joka tunnetaan varsinkin renessanssin ajan hengellisen musiikin teosten tulkinnoistaan. Ryhmän perusti vuonna 1973 sen johtaja Peter Phillips. Tallis Scholars on esiintynyt eri puolilla maailmaa ja julkaissut lukuisia levytyksiä. Levy-yhtiö Gimell Records perustettiin vuonna 1981 sen toimintaa varten. Kuoro on saanut useita palkintoja, ja sen perustaja Phillips on vuodesta 2005 lähtien ollut Ranskan Ordre des Arts et des Lettres’n Chevalier. == Aiheesta muualla == * Viralliset sivut * Gimell-levy-yhtiön viralliset sivut Luokka:Brittiläiset kuorot Luokka:Brittiläiset yhtyeet Luokka:Renessanssimusiikki
Pakko tietää

Pakko tietää on tietokilpailuformaatti, jonka kysymykset ovat ilmestyneet vuodesta 2001 alkaen Suomen Kuvalehden palstalla, kolmessa Pakko tietää -kirjassa sekä omalla internet-sivullaan. Pakko tietää –palsta on ollut Suomen Kuvalehden suosituimpia palstoja. Kysymykset ovat vuosien kuluessa muuttuneet aiempaa enemmän anekdoottimaiseen suuntaan. Ensimmäisen Pakko tietää -kirjan kustansi Otava. Kirjasta otettiin kaksi painosta, yhteensä yli 9600 kappaletta. Seuraavat kaksi kirjaa on julkaissut Pressmen Finland Oy. Pressmen Finlandin ylläpitämällä Pakkotietaa.fi-sivustolla ilmestyy päivittäin yksi uusi tietokilpailukysymys. Ylläpitäjien tavoitteena on, että kysymykset olisivat niin mielenkiintoisia, että niiden lukijat haluavat tietää oikean vastauksen. Useimmat kysymykset perustuvat useisiin kirjallisiin lähteisiin. == Aiheesta muualla == * Pakko tietää Luokka:Tietokilpailut
Tulitauko

Tulitauko tarkoittaa taukoa, jossa sotivat osapuolet keskeyttävät taistelutoiminnan ja pidättäytyvät toistensa vastaisesta taistelutoiminnasta määräajaksi esimerkiksi aselevon aikaansaamiseksi. Tulitaukoa käytetään joskus taistelutaukona, jotta esimerkiksi siviilit saadaan evakuoitua taistelualueelta ennen kuin taisteluja jatketaan. Kirjaimellisesti tulitauko tarkoittaa taukoa tuliaseiden käytössä vihollista tai vastustajaa vastaan. Tulitaukoa voidaan käyttää myös väärin esimerkiksi poliittiseen taktikointiin tai omien hyökkäysaikeiden vahvistamiseen. Suhtautuminen tulitaukoon riippuu osapuolten omaamasta sotilaallisesta ja poliittisesta kulttuurista taistelukentän hetkellisestä tilanteesta tai doktriinista. Luokka:Sodankäynnin strategia
Euroopan unionin tarkkailuoperaatio Georgiassa

Euroopan unionin tarkkailuoperaatio Georgiassa on siviilitarkkailuoperaatio, jota Euroopan unioni valmistelee 200 tarkkailijan vahvuisella osastolla. Suomi on tukenut operaatiota vuodesta 2008 lähettämällä operaatioalueelle kerrallaan 10-15 vahvuisen tarkkailijaryhmän, jonka ryhmänvanhimpana ja Kuopiossa sijaitsevan Kriisinhallintakeskuksen yhteyshenkilönä toimii Sini Rämö (maaliskuusta 2019 alkaen), aiemmin Johannes-Mikael Mäki ( 2017 - 2019). Tarkkailuoperaatiota johtaa tanskalainen Erik Hoeeg https://eumm.eu/en/about_eumm/hom Operaation virallinen alku tapahtui 1. lokakuuta 2008 Georgian hallituksen pääministeri Lado Gurgenidzen ilmoituksella.. Operaation nykyinen mandaatti ja rahoitus on hyväksytty joulukuuhun 2019 saakka. Euroopan unionin tarkkailuoperaatio on sen Venäjän federaatiolle tarjoama vaihtoehto Euroopan turvallisuus- ja yhteistyöjärjestön alkujana yhdeksän hengen sotilastarkkailuoperaation laajentamiselle sataan sotilastarkkailijaan. Tarkkailuun on viitattu Euroopan unionin siviilitarkkailuoperaationa sen korostamiseksi, että kyseessä ei ole sotilaallinen eikä sotilaiden suorittama sotilastarkkailu, mutta kaikkien siviilitarkkailijoiden ei tarvitse olla lähettävien maiden poliisiviranomaisia tai poliisikoulutettuja. Esimerkiksi Suomi lähettää operaatioon tarkkailijoiksi vain siviilitaustaisia henkilöitä. == Lähteet == luokka:Georgian historia luokka:Etelä-Ossetia luokka:Siviilikriisinhallinta Luokka:Euroopan unionin ulkopolitiikka
Sarissa

Sarissa eli sarisa () oli 4–7 metriä pitkä keihäs, jota käytettiin antiikin Kreikan ja Makedonian falangeissa. Sarissa oli tehty kovasta saarnipuusta ja se oli joskus jopa yli 6 metriä pitkä, joten sitä piti käsitellä kahdella kädellä. Sarissan kannassa oli pronssinen vastapaino, joka helpotti aseen pitämistä suorassa. Sarissan otti käyttöön Makedonian kuningas Filippos II, ja sitä käytettiin aina 100-luvulle eaa. asti. Sarissalla torjuttiin muun muassa hyökkääviä ratsuväkijoukkoja. Suojausmuodostelmassa oli kaksi riviä. Eturivi oli keihäät pystyssä valmiina vastaanottamaan ratsuväen hyökkäys ja suojaamassa takariviä. Takarivin sotilailla oli sarissa ojossa vihollisia kohti, ja he saattoivat lyödä vastustajansa hevosen selästä turvallisesti eturivin takaa keihään pituuden ansiosta. == Lähteet == * * Luokka:Antiikin Kreikan sotahistoria Luokka:Keihäät
Jaroslav Bednář

Jaroslav Bednář (s. 9. marraskuuta 1976 Praha, Tšekkoslovakia) on tšekkiläinen entinen jääkiekkoilija, pelipaikaltaan oikea laitahyökkääjä. Hän on voittanut urallaan Venäjän-, Tšekin- ja Sveitsin-mestaruuden sekä MM-hopeaa. ==Ammattilaisura== Bednář aloitti ammattilaisuransa kaudella 1994–1995 Slavia Prahan joukkueessa, johon hän palasi usean vuoden tauon jälkeen kaudella 2005–2006. Hän on edustanut myös Slavian paikallisvastustajaa Sparta Prahaa. 2000-luvun vaihteessa Bednář pelasi Suomen SM-liigassa JYP:n ja HIFK:n joukkueissa, ja oli kaudella 2000–2001 sarjan paras maalintekijä. Kauden jälkeen Los Angeles Kings varasi hänet NHL:ään vuoden 2001 varaustilaisuuden toisella kierroksella numerolla 56. Seuraavan kolmen kauden aikana hän pelasi 102 NHL-ottelua Kingsin ja Florida Panthersin paidassa. Ennen paluutaan kotimaahansa Bednář pelasi kauden 2003–2004 loppupuoliskon ja kauden 2004–2005 Venäjällä Avangard Omskissa. Keväällä 2004 Bednář oli voittamassa Omskissa Venäjän superliigan mestaruutta. Kaudet 2005–2009 hän pelasi jälleen Slavia Prahassa. Kaudella 2007–2008 Bednář voitti Tšekin-mestaruuden. Hän teki pudotuspeleissä 10 maalia, eniten koko sarjasta, ja voitti pudotuspelien arvokkaimmalla pelaajalla annettavan Václav Pacina -palkinnon. Seuraavalla kaudella Bednář teki runkosarjassa 68 pistettä ja voitti liigan pistepörssin. Lisäksi hän oli syöttötilaston kärkinimi 41 maalisyötöllään. Kaudeksi 2009–2010 Bednář siirtyi KHL-liigan Torpedo Nižni Novgorodiin, jossa hän pelasi vain yhden kauden. Seuraavaksi kaudeksi hän siirtyi Sveitsin pääsarjan HC Davosiin. Davosissa Bednář oli voittamassa Sveitsin-mestaruutta. Kesällä 2011 hän jätti Davosin ja teki kahden vuoden sopimuksen HC Luganon kanssa. Vuonna 2013 Bednář palasi kotimaahansa pelaten pääsarjassa vielä viisi kautta Slavia Prahan ja HK Hradec Kraloven riveissä. Keväällä 2018 Bednář päätti pelaajauransa ja siirtyi Mountfield HK:n urheilujohtajaksi. == Muuta == Bednářin sisarenpoika Jakub Vrána on yksi ikäluokkansa lahjakkaimmista jääkiekkoilijoista koko maailmassa. == Lähteet == * * === Viitteet === == Aiheesta muualla == Luokka:Tšekkiläiset jääkiekkoilijat Luokka:Aarne Honkavaara -palkinnon voittajat Luokka:Los Angeles Kingsin varaamat pelaajat Luokka:Vuonna 1976 syntyneet Luokka:Elävät henkilöt
Birgitta College

Birgitta College on yksityinen lukio Vadstenassa Itä-Götanmaan läänissä Ruotsissa. Koulu aloitti toimintansa lukukaudella 2001–02. Koulua johtaa "ad mandatum-gruppen". Birgitta Collegessa on kolme erikoisohjelmaa: * Informations- och kommunikationsteknik (IKT) (informaatio- ja viestintätekniikka) * Samhällsvetenskapsprogram med ekonomiska inriktning (SPEK) (yhteiskuntatieteitä taloudellisella suuntautumisella) * Program för handelsekonomer (HEKO) == Katso myös == *Vadstenagymnasiet == Lähteet == == Aiheesta muualla == *Koulun kotisivut Luokka:Vadstenan kunta Luokka:Ruotsalaiset oppilaitokset
Sankt Persskolan

S:t Persskolan on Vadstenan taajamassa Vadstenan kunnassa Itä-Götanmaan läänissä Ruotsissa toimiva peruskoulu, jossa on luokat esikoulusta kolmanteen vuosiluokkaan. Koulun vanhin rakennus on valmistunut 1900-luvun alussa ja siellä sijaitsee muun muassa luokkahuoneita, henkilökunnanhuone, aula, tietokoneluokka, kirjasto sekä lääkärinvastaanotto. Kaikissa koulun rakennuksissa on yhteensä noin 180 oppilasta. Luokkien ensimmäisestä kolmanteen rehtorina toimii Marie-Louise Mattisson. Esikoulun rehtori on Kristina Sandberg. == Katso myös == *Rogslösa skola == Lähteet == == Aiheesta muualla == *S:t Persskolan Luokka:Vadstenan kunta Luokka:Ruotsin peruskoulut
Roslivajärvi

Roslivajärvi eli Siestarjoenjärvi () on keinotekoinen järvi Pietariin kuuluvan Siestarjoen kaupungin itäpuolella Venäjällä. Se on syntynyt vuonna 1723 Siestarjoen asetehtaan rakentamisen yhteydessä, kun Siestarjokeen rakennettu pato nosti veden korkeutta lähes 9 metriä. Vuonna 1803 järvi murtautui Suomenlahteen uuden uoman kautta, jolloin jouduttiin rakentamaan vielä toinenkin pato. Roslivajärven pinta-ala on noin 12 neliökilometriä ja keskimääräinen syvyys 1,5–2 metriä. Siihen virtaavat Rajajoki ja Mustajoki (). Järven ja Suomenlahden välisellä kannaksella sijaitsee Siestarjoen kaupunki, itä- ja pohjoisrannalla on laajoja suoalueita. Rantavyöhykkeeltä on löydetty neoliittikauden ja varhaisen rautakauden asuinpaikkoja. Roslivajärven länsiranta kuului Suomen suuriruhtinaskuntaan 1812–1864.Сестрорецкий Разлив: История формирования ландшафтов - Река Сестра как устойчивый пограничный рубеж Окрестности Петербурга Siestarjoen ja Seppälän kylän välille syntyi 1900-luvun alussa Roslivan () huvila-asutus, jossa venäläinen bolševikkijohtaja Vladimir Lenin piilotteli heinäkuussa 1917. Leninin isäntänä toiminut Siestarjoen asetehtaan työläinen Nikolai Jemeljanov teki sinä kesänä remonttia ja asui tilapäisesti vajassa, joka oli kunnostettu tähän tarkoitukseen. Lenin vietti vajan ullakolla muutamia päiviä ja siirtyi sitten Roslivajärven syrjäiselle niitylle rakennettuun heinämajaan, josta hän elokuun alussa lähti rajan yli Suomeen. Leninin kanssa majassa piileskeli myös Grigori Zinovjev.Eino Ketola: ”Lokakuun vallankumoukseen 1917 – Suomen kautta ja Suomen avulla”, s. 40–42 teoksessa Lenin ja Suomi – osa II. Opetusministeriö ja Valtion painatuskeskus, Helsinki 1989. Neuvostoaikana Leninin asuma vaja museoitiin ja järven rannalle vuosittain pystytettyä heinämajaa pidettiin ”pyhiinvaelluskohteena” turisteille. == Lähteet == == Aiheesta muualla == Luokka:Venäjän tekojärvet Luokka:Rajajoen vesistö Luokka:Siestarjoki Luokka:Kurortin piiri
UFO-Finland

UFO-Finland on suomalainen ufologia-yhdistys, jolla on omaa kustantamotoimintaa. Yhdistyksen mukaan se kerää ufo-havaintoja, tutkii ja levittää tietoutta ufoista. Yhdistyksen itsensä mukaan se tekee tieteellistä työtä. UFO-Finland on rekisteröity 24. kesäkuuta 1999, kotipaikkana Helsinki.YTJ - tietojärjestelmä Y-tunnus: 1601210-2 == Julkaisut == * László Miskolci: Ulottuvuuksien väliset olennot ISBN 978-952-65027-3-1 * Juhani Tarkkonen: Ulkosivilisaatioiden läsnäolo ISBN 978-952-65027-2-4 * István Éles: Avaruusolennot ja jälleensyntymä ISBN 978-952-65027-1-7 * Lou Baldin: Alienmatka ISBN 978-952-65027-0-0 * Thomas J. Carey, Donald R. Schmitt: Roswellin todistajat ISBN 978-952-67713-9-7 * Lawrence R. Spencer: Roswellin avaruusolennon haastattelu ISBN 978-952-67713-8-0 * Lou Baldin: Alienyhteys ISBN 978-952-67713-6-6 * Atte Särkelä: Kohti ärjännettä ISBN 978-952-67713-5-9 * Piotr Cielebias: Outojen ilmiöiden maa ISBN 978-952-67713-4-2 * Atso Haapanen: Kummituslennot - Vakoilijoita vai ufoja? ISBN 978-952-67713-3-5 * Tapani Koivula: Kosminen kosketus ISBN 978-952-67713-2-8 * Nick Redfern: Todellinen mysteeri MIB ISBN 978-952-67713-1-1 * Lasse Ahonen (toim.): Tieteellisiä ufotutkimuksia ISBN 978-952-67713-0-4 * Håkan Blomqvist: Muukalaiset keskuudessamme ISBN 978-951-98374-9-9 * Timothy Good: Sisäpiiri - Ufot, sotilaat ja tiedustelupalvelut ISBN 978-951-98374-8-2 * Atso Haapanen: Puolustusvoimien ufohavainnot 1933-1979 ISBN 978-951-98374-7-5 * Matias Päätalo: Tähdistä olemme tulleet ISBN 978-951-98374-6-8 * Matias Päätalo: Tähtiä ja outoja ilmiöitä ISBN 951-98374-4-2 * Björn Borg: Tähtitieteilijät ja ufot ISBN 951-98374-3-4 * Björn Borg: Onko ufoilmiössä logiikkaa? ISBN 951-98374-2-6 * Björn Borg: Tosiasioita ufoilmiöstä ISBN 951-98374-1-8 * Peter A. Sturrock: Uforaportteihin liittyvä fysikaalinen todistusaineisto ISBN 951-98374-0-X == Katso myös == *Ufologia *Suomen Ufotutkijat == Lähteet == ==Aiheesta muualla== *Yhdistyksen kotisivut Luokka:Suomalaiset ufotutkijat Luokka:Suomalaiset järjestöt